text:  Krásne farebný dobový úvod je ako z rozprávky a jeho dĺžka mi vôbec nevadila. Ústredná dvojka je podarená, Garfieldovi uveríte jeho úsmevný sedliacky predkus a Teresa Palmer keby mala lepší čuch na filmy, nebola by tu až takým prekvapením. Presunutím sa do tábora a začatím výcviku prichádza raketový Vaughn, ktorý vynára spomienky na výcviky v Olovenej veste alebo Bratstve neohrozených. Nezvyčajná požiadavka útleho mladíka je zo začiatku úsmevná, je mi však na počudovanie, že cez všetky vojenské autority mu to vyšlo. Život píše niekedy fantastické príbehy. U Mela je na režisérskej stoličke surovosť prakticky trademark a to, čo nastáva po vylezení na Hacksaw Ridge, je nevídané. Mel nás dostal priamo na bojisko a pripravil nezastaviteľné peklo. A ak je na pasáži "ešte jedného" čo i len zlomok pravdy, Medal of Honor je pre Dossa málo. Film, ku ktorému sa treba ešte vrátiť!
item_title: Hacksaw Ridge: Zrození hrdiny
item_directors: Mel Gibson
item_screenwriters: Robert Schenkkan Andrew Knight
item_cast: Andrew Garfield Vince Vaughn Sam Worthington Luke Bracey Teresa Palmer Hugo Weaving Rachel Griffiths Milo Gibson Richard Roxburgh Nathaniel Buzolic Ryan Corr Matt Nable Goran D. Kleut Firass Dirani James Mackay Ori Pfeffer Nico Cortez Damien Thomlinson Bill Young Ben O'Toole Benedict Hardie Raphael Dubois Harry Greenwood Ben Mingay James Lugton Laurence Brewer Luke Pegler Jacob Warner